บาทเปิด 35.56/58 แนวโน้มอ่อนค่า
เงินบาทเปิด 35.56/58 แนวโน้มอ่อนค่า หลังคาดตัวเลข Non farm สหรัฐดีขึ้น
6 พ.ย. 2558

เงินบาทเปิด 35.56/58 แนวโน้มอ่อนค่า หลังคาดตัวเลข Non farm สหรัฐดีขึ้น
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.56/58 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 35.57 บาท/ดอลลาร์
วันนี้เงินบาทมีโอกาสปรับตัวไปในทิศทางที่อ่อนค่า เนื่องจากผลสำรวจนักวิเคราะห์เชื่อว่าตัวเลขการจ้างงานนอกภาคเกษตรในเดือนต.ค.ของสหรัฐฯ ที่จะประกาศในคืนนี้จะดีขึ้นจากเดือนก.ย. ซึ่งจะทำให้อัตราการว่างงานลดลง
"บาทวันนี้มีแนวโน้มอ่อนค่า เพราะนักวิเคราะห์คาดว่าตัวเลข Non farm Payroll ของสหรัฐฯเดือนนี้น่าจะออกมาดีขึ้น" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.50-35.70 บาท/ดอลลาร์